Wonderwerke op my Siener-pad Adriaan Snyman: Graffiti Boeke
Byna drie dekades het verloop sedert ek die pad met die Boereprofeet en sy visioene in 1990 begin stap het. Dit was van meet af 'n taai, opdraande stryd; maar dit was ook 'n heilsame pad, 'n pad besaai met wonderwerke. Want dit wat ek op daardie pad beleef het, is vir my net so 'n groot gebeurtenis as wat die ontdekking van die visioene self was. En op die pad het heelwat van ons volksgenote menige dag 'n hand uitgesteek om dit vir my gelyk te maak. U sal hulle in die loop van die verhaal ontmoet.
Omdat ek my nog voortdurend met Siener se gesigte besig hou, het ek intussen ook op heelparty visioene en verklarings afgekom wat vir ons 'n meer duideliker prentjie gee van belangrike gebeure wat nog moet plaasvind; lotsbepalende gebeurtenisse wat die Siener se profetiese toekoms vir ons ontsluit.